
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par mācību kuģa M-03 "Namejs" pārņemšanu valsts īpašumā Finanšu ministrijas valdījumā un nodošanu Liepājas valstspilsētas pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšana likuma (turpmāk - Atsavināšanas likums) 2. panta ceturtā daļa, 4. panta pirmā un otrā daļa, 5. panta pirmā daļa, 42.panta pirmā daļa, 43.pants.
Pašvaldību likuma 4. panta pirmā daļa.
Liepājas valstspilsētas pašvaldības domes 2025.gada 18.decembra lēmums Nr.477/13 (prot. Nr.13, 28.§).
1.2. Mērķis
Mērķa apraksts
Projekts paredz pārņemt valsts īpašumā un nodot Finanšu ministrijas valdījumā Rīgas Tehniskās universitātes īpašumā esošo mācību kuģi M-03 "Namejs", jo tas vairs netiek izmantots Ministru kabineta 11.10.2022. rīkojumā Nr. 707 “Par Liepājas Jūrniecības koledžas reorganizāciju” minētās funkcijas īstenošanai, un secīgi nodot kuģi “Namejs” bez atlīdzības Liepājas valstspilsētas pašvaldības īpašumā, lai nodrošinātu Pašvaldību likuma 4. panta pirmajā daļā noteikto pašvaldības autonomo funkciju īstenošanu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pamatojoties uz Ministru kabineta 11.10.2022. rīkojuma Nr. 707 “Par Liepājas Jūrniecības koledžas reorganizāciju”13. punktu Izglītības un zinātnes ministrija nodeva bez atlīdzības Rīgas Tehniskās universitātes īpašumā izglītības funkcijas īstenošanai mācību kuģi  M-03 "Namejs" (reģistrēts Latvijas Kuģu reģistra grāmatā ar reģistrācijas Nr. 5010) (turpmāk- kuģis “Namejs”). Minētā rīkojuma 16. punktā noteikts pienākums Rīgas Tehniskajai universitātei  kuģi “Namejs” bez atlīdzības nodot valstij, ja tas vairs netiek izmantots rīkojuma 13. punktā minētās funkcijas īstenošanai.

Īpašuma tiesības uz kuģi "Namejs” 20.06.2025. Latvijas Kuģu reģistrā reģistrētas Rīgas Tehniskajai universitātei (reģistrācijas Nr. 90000068977).

Izglītības un zinātnes ministrija ar 14.04.2025. vēstuli Nr.4-4.1e/25/963 informēja valsts akciju sabiedrību "Valsts nekustamie īpašumi"(turpmāk - VNĪ), ka Rīgas Tehniskā universitāte ar 08.04.2025. vēstuli Nr. 0A000-4.2.1-e/14 ir informējusi ministriju, ka kuģis “Namejs” tā tehniskā stāvokļa dēļ netiek izmantots izglītības funkcijas īstenošanai un universitāte vēlās to nodot valstij, vienlaikus informējot, ka Izglītības un zinātnes ministrijai kuģis “Namejs” nav nepieciešams ministrijas vai tās padotībā esošo iestāžu funkciju veikšanai.

Rīgas Tehniskās universitātes padome 29.05.2025. sēdē (protokols Nr. 55) pieņēma lēmumu “Par kuģa “Namejs” nodošanu bez atlīdzības valstij”. Lēmumam pievienotajā paskaidrojuma rakstā ir norādīts, ka kuģa “Namejs” tehniskais un funkcionālais stāvoklis ir zemā līmenī, tas nav savienojams ar kuģa drošu ekspluatāciju, tāpēc šo kuģi Rīgas Tehniskā universitāte izglītības funkcijas īstenošanai neizmanto. Nav arī saskatāma lietderība novirzīt būtiskus finansiālus ieguldījumus kuģa “Namejs” renovācijā.
Saskaņā ar Latvijas Jūras administrācijas kuģošanas drošības inspekcijas 10.02.2023. Kuģa apskates aktu Nr.23.12005.05, kuģa kopējais tehniskais stāvoklis atzīts par derīgu un var tikt izsniegta Kuģošanas spējas apliecība. 
Saskaņā ar Latvijas Jūras administrācijas kuģošanas drošības inspekcijas 16.02.2023. izdotu Kuģošanas spējas apliecību Nr.23.0039.06 kuģis ir pārbaudīts saskaņā ar Latvijas Republikā spēkā esošiem noteikumiem un atzīts par derīgu kuģošanai - stāvkuģis. Apliecība derīga līdz 23.01.2028. ar nosacījumu, ka tā tiek ikgadēji apstiprināta.

Liepājas valstspilsētas pašvaldības dome ar 2025.gada 18.decembra lēmumu Nr.477/13 (prot. Nr.13, 28.§) ir nolēmusi lūgt Ministru kabinetu lemt par mācību kuģa M-03 “Namejs” nodošanu bez atlīdzības Liepājas valstspilsētas pašvaldības īpašumā pašvaldības autonomās funkcijas – sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm – īstenošanai.
Liepājas valstspilsētas pašvaldības dome lēmumā informē, ka, ar mērķi īstenot Pašvaldību likuma 4. panta pirmās daļas 5. punktā noteikto pašvaldības autonomo funkciju, Liepājas muzejs 2025. gada 14. oktobra vēstulē Nr.47/1.8 “Par kuģa M-03 “Namejs” nodošanu Liepājas muzejam” Liepājas valstspilsētas pašvaldības administrācijai lūdzis atļaut pārņemt Liepājas muzeja krājumā kuģi M-03 “Namejs”, kas būvēts 1960. gadā Vācijas pilsētā Brēmenburgā un līdz 1991. gadam kalpojis Vācijas flotē. No 1999. gada līdz 2004. gadam kuģis M-03 “Namejs” bijis Latvijas Jūras spēku flagmanis. Tas bija pirmais Latvijas Jūras spēku kuģis, kas piedalījās daudznacionālās jūras vienības sastāvā. Savas kalpošanas laikā bez tiešo uzdevumu pildīšanas mīnu meklētājs “Namejs” pirmo reizi Latvijas Jūras spēku vēsturē šķērsoja Ziemeļu polāro loku. Pēdējos gadus kuģis tika izmantots mācību mērķiem.

Liepājas valstspilsētas pašvaldība 2025. gada 10. novembrī vērsās Finanšu ministrijā ar lūgumu izvērtēt iespēju nodot pašvaldībai kuģi M-03 “Namejs” Latvijas Jūras spēku un kara flotes vēstures muzeja ierīkošanai. Ņemot vērā kuģa vēsturisko un simbolisko nozīmi, tā saglabāšana sabiedrībai pieejamā veidā ir būtiska Latvijas militārā un jūras mantojuma saglabāšanai. Kuģis M-03 “Namejs” ir nozīmīga Latvijas Jūras spēku vēstures daļa, kas simbolizē valsts neatkarības atjaunošanas periodu un Latvijas karakuģu attīstību pēc valsts neatkarības atgūšanas. Tā ekspozīcijas izveide būtu nozīmīgs ieguldījums sabiedrības izglītošanā par Latvijas aizsardzības, jūrniecības un industriālo mantojumu, kā arī stiprinātu patriotisko audzināšanu jauniešu vidū. Liepāja kā Latvijas Jūras spēku un jūrniecības vēsturisks centrs ir piemērotākā vieta šādas ekspozīcijas izveidei. Kuģa M-03 “Namejs” nodošana pašvaldības īpašumā muzeja vajadzībām ļautu izvairīties no tā iznīcināšanas, saglabājot vēsturisku objektu sabiedrības vajadzībām. Šāds lēmums būtu sabiedriski lietderīgs, kultūrvēsturiski nozīmīgs un atbilstu ilgtspējīgas attīstības un kultūras mantojuma saglabāšanas principiem.
 
Problēmas un risinājumi
Problēmas apraksts
Kuģis “Namejs” nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Atbilstoši Atsavināšanas likuma 2.panta ceturtajai daļai kuģu atsavināšanai, izņemot karakuģu atsavināšanu, piemērojami šā likuma nosacījumi par nekustamā īpašuma atsavināšanu.
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Saskaņā ar  Atsavināšanas likuma 43.pantu atļauju atsavināt valsts nekustamo īpašumu (konkrētajā gadījumā kuģi “Namejs”) bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa nosaka, ka valsts nekustamo īpašumu (konkrētajā gadījumā kuģi “Namejs”) var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma (konkrētajā gadījumā kuģi “Namejs”) nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums (konkrētajā gadījumā kuģis “Namejs”) tiek nodots.
Ja nekustamais īpašums (konkrētajā gadījumā kuģis “Namejs”) vairs netiek izmantots Ministru kabineta lēmumā par nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu (konkrētajā gadījumā kuģi “Namejs”) bez atlīdzības nodod valstij.

Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā iekļautā kuģa “Namejs”, izmantošanas iespējas, ka arī to, ka nav zināmas valsts vajadzības, kuru nodrošināšanai kuģi “Namejs” būtu lietderīgi saglabāt valsts īpašumā, ar VNĪ Īpašumu izvērtēšanas komisijas lēmumu nolemts to pārņemt Finanšu ministrijas valdījumu un secīgi nodot bez atlīdzības Liepājas valstspilsētas pašvaldības īpašumā.

Ņemot vērā, ka kuģis “Namejs” ir nepieciešams Liepājas valstspilsētas pašvaldībai  pašvaldības autonomās funkcijas – sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm – īstenošanai, ir sagatavots rīkojuma projekts, kas paredz Finanšu ministrijai pārņemt no Rīgas Tehniskās universitātes kuģi “Namejs” un normatīvajos aktos noteiktajā kārtībā pārreģistrēt īpašuma tiesības uz minēto kuģi Latvijas Kuģu reģistrā uz valsts vārda Finanšu ministrijas personā un, pēc minēto darbību veikšanas, nodot kuģi “Namejs” bez atlīdzības Liepājas valstspilsētas pašvaldības īpašumā, lai nodrošinātu Pašvaldību likuma 4. panta pirmajā daļā noteikto pašvaldības autonomo funkciju īstenošanu.

Rīkojuma projektā Liepājas valstspilsētas pašvaldībai noteikts aprobežojums kuģi "Namejs"
atsavināt un apgrūtināt ar kuģa hipotēku. Kā arī noteikts pienākums kuģi "Namejs" bez atlīdzības nodot valstij, ja tas vairs netiek izmantots pašvaldības autonomo funkciju īstenošanai.

Liepājas valstspilsētas pašvaldības dome ar 2025.gada 18.decembra lēmumu Nr.477/13 (prot. Nr.13, 28.§) ir noteikusi, ka kuģis “Namejs” tiks izmantots tikai lēmumā norādītajai pašvaldības autonomajai funkcijai saskaņā ar muzeju darbību regulējošiem normatīvajiem aktiem un saimnieciskās darbības veikšanai netiks izmantots.

Ņemot vērā to, ka Liepājas valstspilsētas pašvaldība, pārņemot kuģi "Namejs"  savā īpašumā, kuģi "Namejs" izmantos savu ar saimniecisko darbību nesaistīto funkciju īstenošanai, kuģa "Namejs" nodošana pašvaldībai nav kvalificējama kā komercdarbības atbalsts.

Vienlaikus Liepājas valstspilsētas pašvaldība, nododot kuģi "Namejs" bezatlīdzības lietošanā Liepājas muzejam, ievēros komercdarbības atbalsta kontroles normas, t.sk., lai izvērtētu, ka muzejs vai kultūras iestāde neveic saimniecisko darbību, piešķirot publiskos līdzekļus (konkrētajā gadījumā kuģi "Namejs") muzejam, pašvaldība pārbaudīs, vai ieņēmumi no maksas par pakalpojumu (attiecīgajā gadījumā, piemēram, muzeja ekspozīcijas izstādīšanu) nepārsniegs 50% no iestādes kopējiem izdevumiem. Gadījumā, ja pašvaldība secinās, ka ieņēmumi no maksas par pakalpojumu nepārsniegs 50% no kopējiem izdevumiem, publiskie līdzekļi attiecīgajam subjektam tiks piešķirti  ar saimniecisku darbību nesaistītu darbību veikšanai, t.i. pasākums nav jāvērtē atbilstoši Komercdarbības atbalsta kontroles likuma 5.pantā minētajām komercdarbības atbalsta pazīmēm un līdz ar to pašvaldībai nav jāpiemēro komercdarbības atbalsta nosacījumi. Ja tomēr tiktu secināts, ka, nododot kuģi "Namejs" bezatlīdzības lietošanā Liepājas muzejam, ieņēmumi no maksas par pakalpojumu pārsniegs 50% no kopējiem izdevumiem, pašvaldība izvērtēs pasākuma atbilstību Komercdarbības atbalsta kontroles likuma 5.pantā minētajām komercdarbības atbalsta pazīmēm un to vienlaicīgas izpildes gadījumā piemēros atbilstošā Eiropas Savienības līmeņa komercdarbības atbalsta regulējumu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi (šajā gadījumā kuģis “Namejs”) nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu ievietojot  Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu (konkrētajā gadījumā kuģi “Namejs”) valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Liepājas valstspilsētas pašvaldības iedzīvotāji un viesi.
Juridiskās personas
Jā
Ietekmes apraksts
Liepājas valstspilsētas pašvaldības iedzīvotāji un viesi.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta.

Saskaņā ar Finanšu ministrijas un VNĪ 2020.gada 18.martā noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ apņēmusies nodrošināt nepieciešamo darbību veikšanu, tajā skaitā segt izdevumus, lai pēc pārņemšanas nodrošinātu nekustamo īpašumu (konkrētajā gadījumā kuģis “Namejs”) īpašumtiesību pārrakstīšanu uz valsts vārda Finanšu ministrijas personā.

Savukārt izdevumus, saistībā ar rīkojuma projektā minētā kuģa “Namejs” pārņemšanu pašvaldības īpašumā, reģistrēšanu uz Liepājas valstspilsētas pašvaldības vārda, segs Liepājas valstspilsētas pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. 
Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Rīgas Tehniskā universitāte
Liepājas valstspilsētas pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

